CELEX: 62015TB0235
Language: fi
Date: 2015-09-01 00:00:00
Title: Asia T-235/15 R: Unionin yleisen tuomioistuimen presidentin määräys 1.9.2015 – Pari Pharma v. EMA (Väliaikainen oikeussuoja — Oikeus tutustua asiakirjoihin — Asetus (EY) N:o 1049/2001 — EMAn hallussa olevat asiakirjat, jotka koskevat yrityksen toimittamia tietoja lääkkeen markkinoille saattamista koskevan lupahakemuksen yhteydessä — Päätös antaa kolmannelle oikeus tutustua asiakirjoihin — Täytäntöönpanon lykkäämistä koskeva hakemus — Kiireellisyys — Fumus boni juris — Intressivertailu)

16.11.2015   
            
            
               FI
            
            
               Euroopan unionin virallinen lehti
            
            
               C 381/42
            
         Unionin yleisen tuomioistuimen presidentin määräys 1.9.2015 – Pari Pharma v. EMA
   (Asia T-235/15 R)
   ((Väliaikainen oikeussuoja - Oikeus tutustua asiakirjoihin - Asetus (EY) N:o 1049/2001 - EMAn hallussa olevat asiakirjat, jotka koskevat yrityksen toimittamia tietoja lääkkeen markkinoille saattamista koskevan lupahakemuksen yhteydessä - Päätös antaa kolmannelle oikeus tutustua asiakirjoihin - Täytäntöönpanon lykkäämistä koskeva hakemus - Kiireellisyys - Fumus boni juris - Intressivertailu))
   (2015/C 381/50)
   Oikeudenkäyntikieli: englanti
   
      Asianosaiset
   
   
      Kantaja: Pari Pharma GmbH (Starnberg, Saksa) (edustajat: asianajajat M. Epping ja W. Rehmann)
   
      Vastaaja: Euroopan lääkevirasto (EMA) (asiamiehet: T. Jabłoński, N. Rampal Olmedo, A. Rusanov ja S. Marino)
   
      Väliintulija, joka tukee vastaajan vaatimuksia: Novartis Europharm Ltd (Camberley, Yhdistynyt kuningaskunta) (edustaja: asianajaja C. Schoonderbeek)
   
      Oikeudenkäynnin kohde
   
   Hakemus, jossa vaaditaan lähinnä EMAn 24.4.2015 tekemän päätöksen EMA/271043/2015, jolla kolmannelle myönnettiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) nojalla oikeus tutustua tiettyihin asiakirjoihin, jotka sisälsivät Vantobra-lääkkeen markkinoille saattamista koskevan lupahakemuksen yhteydessä toimitettuja tietoja, täytäntöönpanon lykkäämistä
   
      Määräysosa
   
   
               1)
            
            
               Euroopan lääkeviraston (EMA) 24.4.2015 tekemän päätöksen EMA/271043/2015 täytäntöönpanoa lykätään siltä osin kuin sillä myönnetään kolmannelle Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 nojalla oikeus tutustua arviointikertomukseen (EMA/CHMP/702525/2014) Vantobran samankaltaisuudesta Caystoniin ja TOBI Podhaleriin nähden sekä arviointikertomukseen (EMA/CHMP/778270/2014) Vantobran kliinisestä paremmuudesta TOBI Podhaleriin nähden.
            
         
               2)
            
            
               EMA määrätään pidättäytymään julkistamasta 1 kohdassa mainittuja kahta kertomusta.
            
         
               3)
            
            
               Novartis Europharm Ltd:n pyyntö saada tutustua asian asiakirja-aineistoon kokonaisuudessaan hylätään.
            
         
               4)
            
            
               Oikeudenkäyntikuluista päätetään myöhemmin.